અમદાવાદ: સમાજમાં જવલ્લેજ બનતા કિસ્સાઓમાંનો એક કિસ્સો પ્રકાશમાં આવ્યો છે. તે મુજબ માત્ર ભરણપોષણ જેવી નજીવી રકમ માટે એકેડેમિક કરિયરને દાવ ઉપર લગાવનાર ડોક્ટર પોતાની આજિવિકા છોડીને ફરાર થઇ ગયા છે. પત્નીને દર મહિને ભરપોષણ પેટે હાઇકોર્ટે નક્કી કરેલા 14 હજાર રૂપિયા નહીં આપતાં ડોક્ટરે ડોકટરી છોડી છેલ્લાં બે વર્ષથી લાપતા થઇ ગયો છે. પત્નીએ ડોક્ટર પતિ પાસે 9 લાખ ભરણપોષણ લેવાના નીકળતા હોવાથી ફેમિલી કોર્ટમાં અરજી કરી છે.